దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
విజయ్ సెంచరీ: పటిష్ఠ స్థితిలో భారత్
బంగ్లాదేశ్‌తో హైదరాబాద్‌లో జరుగుతున్న ఏకైక టెస్ట్ మ్యాచ్‌లో భారత్ మంచి ప్రదర్శనను కనబరుస్తోంది.
TNN | Updated:
Feb 9, 2017, 03:18PM IST
బంగ్లాదేశ్&zwnj;తో హైదరాబాద్&zwnj;లో జరుగుతున్న ఏకైక టెస్ట్ మ్యాచ్&zwnj;లో భారత్ మంచి ప్రదర్శనను కనబరుస్తోంది. ఓపెనర్ మురళీ విజయ్ (108) సెంచరీతో అదరగొట్టాడు. టాస్ గెలిచి బ్యాటింగ్ ఎంచుకున్న టీం ఇండియాకు ఆదిలోనే ఎదురుదెబ్బ తగిలింది. మొదటి ఓవర్లోనే ఓపెనర్ లోకేశ్ రాహుల్ (2) వెనుదిరిగాడు. టస్కిన్ అహ్మద్ వేసిన బంతిని డ్రైవ్ చేయబోయిన రాహుల్ బౌల్డ్ అయ్యాడు. తరవాత క్రీజులోకి వచ్చిన ఛటేశ్వర పుజారా (83).. విజయ్&zwnj;తో కలసి ఇన్నింగ్స్&zwnj;ను చక్కదిద్దాడు.
వీరిద్దరూ కలిసి రెండో వికెట్&zwnj;కు 178 పరుగుల భాగస్వామ్యాన్ని నెలకొల్పారు. సెంచరీకి చేరువవుతున్న తరుణంలో పుజారా ఔటయ్యాడు. మెహెది హసన్ బౌలింగ్&zwnj;లో రహీంకు క్యాచ్ ఇచ్చి పెవిలియన్&zwnj;కు చేరాడు. ఆ తరవాత కెప్టెన్ కోహ్లితో జతకలిసిన విజయ్ సెంచరీ పూర్తి చేసాడు. టెస్ట్ కెరీర్&zwnj;లో విజయ్&zwnj;కి ఇది తొమ్మిదో సెంచరీ. ఆ తరవాత కాసేపటికే తైజుల్ ఇస్లాం.. విజయ్&zwnj;ని క్లీన్ బౌల్డ్ చేసాడు. ప్రస్తుతం క్రీజులో విరాట్ కోహ్లి (39 నాటౌట్), ఆజింక్య రహానే (3 నాటౌట్) ఆడుతున్నారు. 68 ఓవర్లు ముగిసే సరికి మూడు వికెట్ల నష్టానికి భారత్ 242 పరుగులు చేసింది.